**Nestor Noiva** (s. 13. helmikuuta 2004 Helsinki) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan vasen laitahyökkääjä.

Ura
---

### Seuraura

Noiva on Jokereiden kasvatti. Hän voitti kaudella 2019–2020 C-nuorten SM-sarjassa joukkueensa sisäisen piste-, maali- ja syöttöpörssin tehoilla 11+11=22. Noiva valittiin kauden päätteeksi sarjan toiseen tähdistökentälliseen. Kaudella 2021–2022 hän voitti koko U18 SM-sarjan piste- (Matti Hagman -palkinto) ja maalipörssin (Raimo Summanen -palkinto) tehoilla 32+28=60. Noiva palkittiin sarjan parhaana pelaajana Esa Tikkanen -palkinnolla ja parhaana hyökkääjänä Esa Peltonen -palkinnolla sekä valittiin ensimmäiseen tähdistökentälliseen. Hän voitti myös pudotuspelien pistepörssin tehoilla 6+8=14. Noiva voitti kauden päätteeksi U18 SM-hopeaa. Kaudella 2022–2023 hän oli Jokereiden U20-joukkueen paras pistemies ja syöttäjä tehoilla 16+27=43. Noiva oli joukkueen paras pistemies myös pudotuspeleissä tehoilla 4+6=10. Hän voitti kauden päätteeksi U20 SM-hopeaa.

Huhtikuussa 2023 Noiva teki 2+1-vuotisen SM-liigasopimuksen Porin Ässien kanssa. Hän aloitti kauden 2023–2024 seuran U20-joukkueessa. Noiva sai tililleen ensimmäisen SM-liigaottelunsa 15. marraskuuta 2023 Vaasan Sportia vastaan. Hänet merkittiin Ässien nelosketjun vasempaan laitaan Feetu Knihdin ja Jami Virtasen viereen. Noiva sai ottelussa jääaikaa 8.10 minuuttia. Hän teki ensimmäisen liigamaalinsa 9. helmikuuta 2024 vierasottelussa KalPaa vastaan. Noiva sai ottelussa myös syöttöpisteen Kasperi Ojantakasen tekemään maaliin, joka jäi Ässien 2–4-voittoon päättyneen ottelun voittomaaliksi. Kari Nieminen valitsi hänet ottelun Alumnien tähtien kakkostähdeksi.

### Maajoukkueura

Noiva on pelannut 14 nuorten maaottelua.

Muuta
-----

Myös Noivan kaksoisveli Niklas on pelannut jääkiekkoa hyökkääjänä. Veljekset pelasivat joukkuetovereina Jokereiden C-nuoriin asti.

Nestor Noiva on maininnut esikuvikseen David Pastrňákin ja Teuvo Teräväisen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | Jokerit | U20-SM | 9 | 1 | 1 | 2 | 0 | – | – | – | – | – |
| 2022–2023 | Jokerit | U20-SM | 42 | 16 | 27 | 43 | 37 | 12 | 4 | 6 | 10 | 2 |
| 2023–2024 | Ässät | U20-SM | 33 | 16 | 16 | 32 | 16 | 15 | 10 | 7 | 17 | 2 |
|  | Ässät | SM-liiga | 17 | 2 | 5 | 7 | 2 | – | – | – | – | – |
|  | Ketterä | Mestis | 3 | 0 | 1 | 1 | 0 | – | – | – | – | – |
| 1 kausi | yhteensä | SM-liiga | 17 | 2 | 5 | 7 | 2 | – | – | – | – | – |

Lähteet
-------

* Nestor Noiva The Internet Hockey Databasessa (englanniksi)
* Nestor Noiva Eurohockey-sivustolla (englanniksi)
* Nestor Noiva *Elite Prospects*. Everysport Media Group AB.  (englanniksi)

### Viitteet

1. 1 2  Esittelyvuorossa tällä kaudella jo U20 maajoukkueessa pelannut Topi Vuori! *instagram.com*.  18.8.2023. HC Ässät Pori Oy. Viitattu 13.12.2023.
2. 1 2 3  Nestor Noiva *Elite Prospects*. Everysport Media Group AB.  (englanniksi)
3. ↑  Tilastot - Nestor Noiva *liiga.fi*. Jääkiekon SM-liiga Oy. Viitattu 15.11.2023.
4. ↑  Elite Prospects - Jokerit U16 *eliteprospects.com*. Everysport Media Group AB. Viitattu 15.11.2023. (englanniksi)
5. ↑  Elite Prospects - U18 SM-sarja Stats 2021-2022 *eliteprospects.com*. Everysport Media Group AB. Viitattu 15.11.2023. (englanniksi)
6. ↑  Elite Prospects - Jokerit U20 *eliteprospects.com*. Everysport Media Group AB. Viitattu 15.11.2023. (englanniksi)
7. ↑  Ässät kiinnitti nuoria lahjakkuuksia *assat.com*.  2.11.2023. HC Ässät Pori Oy. Viitattu 15.11.2023.
8. ↑  Ässät - Sport, 15.11.2023 *liiga.fi*.  15.11.2023. Jääkiekon SM-liiga Oy. Viitattu 15.11.2023.
9. ↑  Ässät - Sport, 15.11.2023 *liiga.fi*.  15.11.2023. Jääkiekon SM-liiga Oy. Viitattu 15.11.2023.
10. ↑  Liuhala, Juhani: Ässien nuorukaiselle poikkeuksellisen tapahtumarikas peli – Yksi asia harmitti uran ensimmäisessä liigamaalissa *satakunnankansa.fi*.  9.2.2024. Sanoma Media Finland Oy. Viitattu 10.2.2024.
11. ↑  Kalpa - Ässät, 9.2.2024 *liiga.fi*.  9.2.2024. Jääkiekon SM-liiga Oy. Viitattu 10.2.2024.
12. ↑  Niklas Noiva *Elite Prospects*. Everysport Media Group AB.  (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl